|  |  |  |  |  |  |
| --- | --- | --- | --- | --- | --- |
| **Århus Ungdommens Fællesråd**  Styrelsesmøde  Referat | | | | | |
| **Tidspunkt** | 1. juni  17.00-19.00 | | | **Sted** | ÅUF  N.J. Fjords Gade 2K, 8000 Aarhus C |
|  | | | | | |
| **Indbudte** | Afbud | Tilstede | Ikke til stede | Navn | |
|  | x |  | Cecilie Hansen, formand | |
|  | x |  | Nina F. Hansen, næstformand | |
|  | x |  | Morten Lond, kasserer | |
|  | x |  | Rune Kløve Unge, børne- og ungdomskorps | |
|  | x |  | William Holm Barreth, politiske | |
|  |  | x | Victoria Lykke Flintsø, religiøse | |
| x |  |  | Yuriy Valentin Jespersen, mellemfolkelige og internationale | |
|  |  |  | , øvrige | |
|  | x |  | Sara Springborg, sekretariatsleder | |
| **Bilag** | 3.6 Oversigt over repræsentationer  Styrelsens møde- og handleplan | | | | |

1. **Formalia**
   1. **Godkendelse af dagsorden**

Indstilling:

Styrelsen godkender altid formelt dagsordenen inden starten af mødet.

Referat:

Godkendt uden ændringer

1. **Orientering**
   1. **Orientering: Grupperinger**

Indstilling:

Alle grupperingsrepræsentanterne har mulighed for kort at fortælle om nyt.

Referat:

Religiøse: Børnehøjskolen har haft åbent hus med over 70 deltagere og stor lokal mediebevågenhed. God mulig samarbejdspartner for ÅUF. Fx samarbejde om børnenes grundlovsdag næste år.

* 1. **Orientering: Formand/FU**

Indstilling:

Formanden orienterer om nyt.

Referat:

Cecilie og Sara skal til evalueringsmøde med Børn og Unge om rammevilkårene for Børn og Unge-Byrådet. Vi vil gå til drøftelsen med samme ønske som sidst om mere arbejdskraft til projektet. En udgiftslet løsning kunne være en kommunikationspraktikant som var knyttet til B&U, men havde ungebyrådet som en vigtig opgave. En anden god løsning kunne være at ansætte en studentermedhjælp som kommunikationsmedarbejder for Børn og Unge-byrådet.

* 1. **Orientering fra sekretariatet**

Indstilling:

Sekretariatslederen orienterer om nyt herunder kontakt med medlemsforeninger, samt: flytning, ny BUB-sekretær ansat, afsluttende møde i BUB, sidste skoledag,

Referat:

- Flytning gik godt og vi er blevet godt modtaget af Sport og Fritid. Der er bestilt skiltning, og lås på kontorets dør, så vi snart kan begynde at låne mødelokalerne ud. Der mangler stadig lidt indretning. Sara sørger for chip og nøgle til Morten og Rune.

- Amalie Ravn Østergaard er ansat som Børn og Unge-Byrådssekretær. Hun starter 26. juni.

- Sidste skoledag forløb fint. Samarbejdet og dagen evalueres d. 12. juni.

- Børnenes grundlovsdag: Fint arrangement, hvor RBU Aarhus og DDS spejderne 12. Gruppe i Aarhus Nord var med til at organisere aktiviteter. Der var ikke så mange børn. Vi er gået ind i forberedelserne af næste års arrangement. Første møde bliver 19. juni kl. 10, hvor RBU Aarhus og Sara deltager. Sara inviterer også en repræsentant fra korpsene med.

- Hvem skal indstilles til Aarhus Takker-prisen? Husk deadline d. 13. juni. Indstil på lokalavisens facebookside eller ved at skrive en mail til redaktion.aarhus@lokalavisen.dk med Aarhus Takker i emnefeltet og fortæl hvem der skal have prisen og hvorfor.

1. **Ledelse**
   1. **Drøftelse: Hvordan kan ÅUF bidrage til Frivillighovedstaden 2018?**

Indstilling:

Cecilie fortæller om 2018 Alliancen, som er en af ÅUF’s muligheder for at spille ind i Frivillighovedstaden, og om de tematiske spor, som er en del af konceptet.

Styrelsen drøfter, hvad ÅUF ønsker sig Frivillighovedstaden har bidraget med 1. januar 2019.

Referat:

Cecilie fortalte, at der skal være et åbningsevent og formentlig også et frivilligheds-folkemøde – begge dele kan ÅUF engagere sig i. Målsætninger for frivillighovedstaden er: ”Det skal være nemt at være frivillig” og ”fra frivillighed til medborgerskab”.

Forslag til hvad ÅUF skal arbejde med:

* Starte en debat om hvordan vi får flere børn og unge engageret i foreningslivet?
* Skabe netværk og samarbejde mellem foreningerne – også gerne på tværs af aldersgrupper.
* Skal ÅUF stå for et større arrangement med fokus på børn- og unge, hvor borgmesteren inviteres. Det kunne være et skoletakeover (fx gentagelse på skovvangsskolen) med ”frivillighed på skemaet” og invitation af politikere.
* Vores indsats i frivillighovedstadsåret kan være at vise børn/elever hvad frivillighed er – i øjenhøjde. Det kan vi gøre i regi af den åbne skole.
* Arbejdsgruppe nedsat: Morten, William, Rune, Sara. Kommer med et oplæg på næste møde.
  1. **Drøftelse: Kursus i kommunalpolitisk interessevaretagelse**

Indstilling:

Styrelsen evaluerer kurset og drøfter eventuelle videre skridt.

Referat:

Evaluering: Rigtig godt kursus med gode input til vores arbejde.

Videre skridt:

* Gå videre med at få finansiering til Åben Skole medarbejder (Sara)
* Tage cases op på styrelsesmødedagsorden (Cecilie/alle).
* FDF i Brabrand har 75 år jubilæum. Rune spørger om de vil invitere en politiker med.
* William inviterer politikere/forvaltning med til Grundloven hvad rager det mig.
* Sara og Cecilie laver kortlægning af politikere i byrådet, og holdt kaffemøder med de relevante efter valget.
  1. **Orientering: Styrelsesmedlemmer fra de religiøse foreninger og øvrige foreninger**

Indstilling:

Viktoria, der på Årsmødet blev valgt som suppleant, indtræder som styrelsesmedlem for de religiøse foreninger.

Referat:

Viktoria er nu vores medlem fra de religiøse. Cecilie er fortsat i kontakt med Studenterhuset.

* 1. **Orientering: Kulturhovedstad**

Indstilling:

Sara orienterer om status med arbejdsprograminitiativet om Kulturhovedstaden.

Referat:

- Vi har kommunikeret relevante tilbud via nyhedsmail og fb-side: deltagelse i åbningsceremonien, tilbud på billetter til debat-arrangementerne ”hypotheticals”.

- Vi har haft tre fra RBU Aarhus med på eventmagerkurset i foråret, som laver børneevent til move for life-arrangementet i november. Sara gør fortsat reklame for move for life, hvor der stadig er åbent for at foreninger kan tilmelde deres arrangementer.

- Sara har været på besøg på Tranbjerg Skole med Bæredygtig energi til livet-projektet. 7. klasse laver film om det gode fritidsliv i Tranbjerg. Projektet lukkes ned i år, og fremover kan tilbuddet udbydes via ULF. Casper er i gang med at få ÅUF oprettet her.

- Børn og Unge-byrådet er ved at være færdige med planlægningen af EYC. Mange elevråd og skoleelever fra Aarhus deltager. Er der foreninger der kan tilbyde opfølgning i samarbejde med skolerne? Vi kunne tilbyde at lave opfølgning, hvor eleverne laver forslag til børn og unge-byrådet. Sara spørger Europæisk Ungdom om det er noget de vil lave. Alle er inviteret til stort debatarrangement om ungdomsdemokrati d. 11. september.

* 1. **Orientering: Kommunalvalgskampagne**

Indstilling:

Sara giver en status på fundraising, praktikant mv. Sara og William fortæller om opstartsmøde med de unge kandidater.

Referat:

Fundraising: Aarhus Kommune har givet 50.000 kr. fra den lokale udviklingspulje. Det betyder vi kan ansætte en studentermedhjælp til projektet. Ansættelsesudvalg: Sara, William og Morten.

Invitation er sendt ud til 30 uddannelsesinstitutioner.

Første møde med kandidatnetværket var d. 19. maj. Og gik rigtig godt. Vi mødes igen d. 16. juni.

* 1. **Beslutning: Repræsentationer - BILAG**

Indstilling:

ÅUF er repræsenteret en række steder, hvor vi ud fra det mandat vi har som interesseorganisation for medlemsforeningerne kan tale foreningernes og børn og unges sag.

Styrelsen drøfter, hvor det er relevant at være repræsenteret for ÅUF – både i dag og evt. fremtidigt.

Referat:

Sara undersøger om vi kan blive en del af JPs repræsentantskab

ÅUF genopstiller ikke i Ung i Aarhus Nord.

* 1. **Beslutning: Opstilling til FU-bestyrelser**

Indstilling:

Perioden for (organisationsrepræsentanter i) fritids- og ungdomsskolebestyrelserne udløber med udgangen af september. Styrelsen beslutter om der skal opstilles kandidater til bestyrelserne i næste periode. Pt. er Cecilie og Morten repræsenteret i to.

Referat:

Cecilie ønsker at genopstille.

Morten ønsker ikke at genopstille.

* 1. **Beslutning: Studiemesse**

Indstilling:

Styrelsen drøfter ÅUF's deltagelse på Studiemessen på Aarhus Universitet i år, hvor der både er potentiale i at stille stand til rådighed for medlemsforeninger og at bruge det som en platform for oplysning om kommunalvalget.

Referat:

ÅUF vil gerne have en dobbeltstand. Stem Ungt kunne få mandag morgen, hvor borgmesteren bliver vist rundt, og der er presse. Resten af standen er til vores foreninger.

* 1. **Beslutning: Indflytterreception**

Indstilling:

Flytteudvalget kommer med forslag til hvordan vi markerer ÅUF's flytning til nye lokaler.

Referat:

Indflytter-reception d. 4. eller 6. september. Invitere samarbejdspartnere bredt. Sara spørger hvornår kulturrådmanden kan.

Sara booker mødelokaler. Vi skal have nogle sjove aktiviteter.

* 1. **Orientering: Gennemgang af Aarhus Kommunes opbygning og særligt MKB og Sport & Fritid**

Indstilling:

*Udskudt fra sidste møde:* Sara gennemgår overordnet hvordan Aarhus Kommune politisk er styret, og gennemgår hvordan magistratsafdelingen for kultur og borgerservice er opbygget, som forvaltningen Sport og Fritid ligger under, som er ÅUF’s tætteste samarbejdspartner.

Referat:

Blev gennemgået på kursus d. 31. maj.

* 1. **Beslutning: Sommerferiesvar**

Indstilling:

Styrelsen melder ind på hvornår de har sommerferieplaner, og hvordan henvendelser o.l. skal besvares frem til næste styrelsesmøde i september.

Referat:

Sekretariatet er sommerferielukket i uge 26 + 28-31, hvor Sara er væk.

Sommerferiesvar: Sara holder sommerferie, kontakt Cecilie.

1. **Eventuelt**

**Kommende datoer:**

1. juni Styrelsesmøde

15. august kl. 17 FU-møde

23. august kl. 17 styrelsesmøde

**Kommende sager:**

fremgår af møde- og handleplanen som er vedlagt indkaldelsen.